钦定古今图书集成/明伦汇编/氏族典/第448卷 > 《廖用贤尚友录》 > 沈𬴊士
## 钦定古今图书集成/明伦汇编/氏族典/第448卷 > 《廖用贤尚友录》 > 沈𬴊士

按《南齐书沈𬴊士传》：“𬴊士字云祯，吴兴武康人也。祖
膺期，晋太中大夫。𬴊士少好学，家贫，织帘诵书，口手
不息。隐居馀干吴差山，讲经教授，从学者数十百人。
昇明末，太守王奂上表荐之，诏征为奉朝请，不就。永
明六年，吏部郎沈渊、中书郎沈约又表荐𬴊士义行，
诏又征为太学博士。建武二年，征著作郎。永元二年”，
征太子舍人，并不就。𬴊士负薪汲水，并日而食。守操
终老，笃学不倦。年八十六卒。